EkBass/fiwiki-20250220-pages-articles huggingface dataset:
Mongolian jääkiekkomaajoukkue

Mongolian jääkiekkomaajoukkue edustaa Mongoliaa kansainvälisissä jääkiekko- otteluissa ja -turnauksissa. Maa liittyi Kansainvälisen jääkiekkoliiton IIHF:n jäseneksi vuonna 1999. Jääkiekkoa on harrastettu Mongoliassa 1960-luvulta lähtien, jolloin maan neuvostonaapurit esittelivät lajin mongolialaisille. Mongolia osallistui ensimmäistä kertaa viralliseen IIHF:n turnaukseen vuonna 2000, jolloin se pelasi alle 18-vuotiaiden Aasian ja Oseanian mestaruudesta 2. divisioonassa Bangkokissa. Miesten joukkuieden turnaukseen Mongolia osallistui ensimmäisen kerran 3 .divisioonan maailmanmestaruuskilpailuissa, jotka pelattiin Irlannin Dundalkissa vuonna 2007. Joukkue pelasi maailmanmestaruuskilpailuissa 3. divisioonassa vuoteen 2012 asti. Toistaiseksi viimeisen kerran Mongolian joukkue osallistui 3. divisioonan karsintaturnaukseen keväällä 2013. Vuonna 2014 maa ei enää ollut mukana turnauksissa. Vuonna 2021 maassa oli kaksi jäähallia ja liki 300 rekisteröitynyttä miesjääkiekkoilijaa. == Sijoitukset == === Maailmanmestaruuskilpailuissa === * 2007 – 3. divisioona; 5. * 2008 – 3. divisioona; 6. * 2009 – 3. divisioona; 6. * 2010 – 3. divisioona; 7. * 2011 – 3. divisioona; 5. * 2012 – 3. divisioona; 6. * 2013 – 3. divisioonan karsinnat; 3. * 2014 – Ei osallistunut * 2015 – Ei osallistunut * 2016 – Ei osallistunut *2017 – Ei osallistunut *2018 – Ei osallistunut *2019 – Ei osallistunut *2022 – Ei osallistu === Maailmanranking === * 2007 – 46. * 2008 – 45. * 2009 – 45. * 2010 – 46. * 2011 – 46. * 2012 – 46. * 2013 – 46. * 2014 – 49. * 2015 – 50. * 2016 – 50. *2017 – Ei sijoitettu *2018 – Ei sijoitettu *2019 – Ei sijoitettu *2020 – Ei sijoitettu *2021 – Ei sijoitettu *2022, helmikuu – Ei sijoitettu ==Lähteet== * NHL.com article on Mongolian ice hockey * Mongolian Hockey Federation, Courtesy of Beijing International === Viitteet === Luokka:Jääkiekkomaajoukkueet Luokka:Mongolian jääkiekko
Turkin jääkiekkomaajoukkue

Turkin jääkiekkomaajoukkue edustaa Turkkia kansainvälisissä jääkiekko- otteluissa ja -turnauksissa. Joukkue toimii Türkiye Buz Hokeyi Federasyonuin alaisuudessa, joka on liittynyt Kansainvälisen jääkiekkoliiton IIHF:n jäseneksi vuonna 1991. Turkissa on 12 jäähallia ja liki 400 rekisteröitynyttä miesjääkiekkoilijaa. Maailmanmestaruuskilpailuissa Turkin maajoukkue pelasi ensi kerran vuonna 1992 C-sarjassa, joissa se koki sarjan murskatappioita. Vuonna 2022 maajoukkue otti osaa maailmanmestaruuskilpailuihin 3. divisioonan A-lohkossa. ==Sijoitukset== === Maailmanmestaruuskilpailut vuodesta 1994 alkaen === pienoiskuva|3. divisioonan voittanut joukkue vuodelta 2016. * 1994 – D-sarjan karsinnat, 2. * 1996 – D-sarjan karsinnat, 2. * 1998 – D-sarja, 7. * 1999 – D-sarja, 7. * 2000 – D-sarja, 9. * 2002 – 2. divisioona, 6. * 2003 – 3. divisioona, 3. * 2004 – 3. divisioona, 2. * 2005 – 2. divisioona, 6. * 2006 – 3. divisioona, 2. * 2007 – 2. divisioona, 6. * 2008 – 3. divisioona, 4. * 2009 – 3. divisioona, 2. * 2010 – 2. divisioona, 6. * 2011 – 3. divisioona, 3. * 2012 – 3. divisioona, 1. * 2013 – 2. divisioonan B-lohko, 5. * 2014 – 2. divisioonan B-lohko, 6. * 2015 – 3. divisioona, 2. * 2016 – 3. divisioona, 1. * 2017 – 2. divisioonan B-lohko, 6. * 2018 – 3. divisioona, 3. * 2019 – 3. divisioona, 2. * 2020 – 3. divisioonan A-lohkon turnaus peruttiin koronaviruspandemian vuoksi. * 2021 – 3. divisioonan A-lohkon turnaus peruttiin koronaviruspandemian vuoksi. * 2022 – 3. divisioonan A-lohko, 2. * 2023 – 2. divisioonan B-lohko === Maailmanranking === * 2003 - 43. * 2004 - 43. * 2005 - 41. * 2006 - 42. * 2007 - 40. * 2008 - 41. * 2009 - 41. * 2010 - 35. * 2011 - 37. * 2012 - 39. * 2013 - 40. * 2014 - 41. * 2015 - 41. * 2016 - 42. *2017 - 41. *2018, helmikuu - 42. *2018, toukokuu - 43. *2019 - 42. *2020 - 42. *2021 - 42. *2022, helmikuu - 38. ==Lähteet== Luokka:Jääkiekkomaajoukkueet Luokka:Turkin jääkiekko
Prosymidoni

Prosymidoni on fungisidi. Aineesta käytetään myös nimeä prokymidoni. Prosymidonia ei tulisi käyttää kiinankaaliviljelmillä, koska se aiheuttaa mustia pisteitä kaalinlehtiin.http://www.rirdc.gov.au/programs/AFO- Newsletter-76-Nov04.pdf ==Lähteet== == Aiheesta muualla == *FAO: Procymidone (pdf) * *KEGG: Procymidone *ChemBlink: Procymidone Luokka:Sienentorjuntamyrkyt Luokka:Heterosykliset yhdisteet
Uuden-Seelannin jääkiekkomaajoukkue

Uuden-Seelannin jääkiekkomaajoukkue edustaa Uutta-Seelantia kansainvälisissä jääkiekko-otteluissa. Maa littyi Kansainvälisen jääkiekkoliiton IIHF:n jäseneksi vuonna 1977. Vuonna 1987 Uusi-Seelanti hävisi Australialle jääkiekon maailmanmestaruuskilpailujen historian suurimmalla maalierolla luvuin 58–0. Joukkue pelaa maailmanmestaruuskilpailuissa 2. divisioonassa ja oli jääkiekon maailmanrankingin 42. sijalla alkuvuonna 2022. Sijoitus on joukkueen kaikkien aikojen huonoin. Vuonna 2021 maassa oli seitsemän jäähallia ja hieman yli tuhat rekisteröitynyttä miesjääkiekkoilijaa. == Sijoitukset maailmanmestaruuskilpailuissa == * 1987 - D-sarja; 3. * 1989 - D-sarja; 5. * 1995 - C2-sarja; 10. * 1996 - D-sarja; 2. * 1997 - karsiutui * 1998 - D-sarja; 6. * 1999 - D-sarja; 6. * 2000 - D-sarja; 6. * 2001 - 2. div, A-lohko; 5. * 2002 - 2. div., karsinnat; 3. * 2003 - 3. divisioona; 1. * 2004 - 2. div., B-lohko; 5. * 2005 - 2. div., A-lohko; 5. * 2006 - 2. div., B-lohko; 6. * 2007 - 3. divisioona; 1. * 2008 - 2. div., B-lohko; 6. * 2009 - 3. divisioona; 1. * 2010 - 2. div., B-lohko; 4. * 2011 - 2. div., A-lohko; 2. * 2012 - 2. div., A-lohko; 6. * 2013 - 2. div., B-lohko; 2. * 2014 – 2. div., B-lohko; 3. * 2015 – 2. div., B-lohko; 2. * 2016 – 2. div., B-lohko; 4. * 2017 – 2. div., B-lohko; 2. * 2018 – 2. div., B-lohko; 2. * 2019 – 2. div., B-lohko; 3.https://www.iihf.com/en/events/2019/wmiib * 2020 – 2. divisioonan B-lohko maailmanmestaruuskilpailut peruttiin koronaviruspandemian vuoksi.https://www.eliteprospects.com/team/6401/new-zealand * 2021 – 2. divisioonan B-lohko maailmanmestaruuskilpailut peruttiin koronaviruspandemian vuoksi. * 2022 – 2. div., B-lohko; 6. Joukkue vetäytyi kisoista koronaviruspandemian vuoksi. * 2023 – 2. div., B-lohko ==Maailmanranking vuodesta 2003== * 2003 – 40. * 2004 – 40. * 2005 – 38. * 2006 – 38 * 2007 – 39. * 2008 – 39. * 2009 – 39. * 2010 – 40. * 2011 – 38. * 2012 – 37. * 2013 – 35. * 2014 – 37. * 2015 – 37. * 2016 – 38. *2017 – 38. *2018, helmikuu – 39. *2018, toukokuu – 39. *2019 – 40. *2020 – 39. *2021 – 39. *2022, helmikuu – 42. ==Lähteet== * New Zealand Ice Hockey Federation ===Viitteet=== Luokka:Jääkiekkomaajoukkueet Luokka:Uuden-Seelannin jääkiekko
Valojohdin

Valojohdin eli valoputki on tavallisesti putkimainen rakennuselementti, joka johtaa auringonvaloa rakennuksen sisälle. Kattoikkunasta se poikkeaa siten, että valo ei vain paista sisälle, vaan putki johtaa valoa ja putken avulla valo voi kulkea esimerkiksi sisäkaton läpi. Valonjohtimilla voidaan vähentää sähkövalaistuksen tarvetta päiväsaikaan. ==Kuvia== Kuva:Bahnhof Berlin Potsdamer Platz Lichtröhre Straße Detail.jpg|Suuri valoputki johtaa päivänvaloa Berliinin Potsdamer Platzilla... Kuva:Berlin light tube.jpg|...ja putken alapää maanalaiselle juna-asemalla. Luokka:Aurinkoarkkitehtuuri Luokka:Valaistus Luokka:Täydentävät rakennusosat
Val Müstair

Val Müstair on kunta Sveitsin itäosassa, Engiadina Bassa/Val Müstairin hallintoalueella Graubündenin kantonissa. Kunta sijaitsee Adigen sivujoen Romin () ja sen sivujokien laaksoissa. Kulku muualle Sveitsiin tapahtuu Ofenpassin solan kautta. Val Müstairissa oli vuoden 2014 lopulla 1 533 asukasta. Val Müstairin kunta syntyi 1.1.2009, kun kuusi Müstairin laakson pientä kuntaa (Fuldera, Lü, Müstair, Santa Maria Val Müstair, Tschierv ja Valchava) yhdistyiväthttp://gemeindetreuhand.ch/Fusion%20Val%20M%FCstair.htm Uutinen kuntien yhdistymisestä. == Kieli == Val Müstair on vahvimpia retoromaanin kielen alueita: kunnan valtakieli on retoromaani ja sen paikallinen murre vallander. Vuonna 2000 noin 90 % müstairlaisista hallitsi retoromaanin ja 75 %:lle se oli pääkieli. Kouluopetuksessa retoromaani on pääopetuskieli ensimmäiset kolme vuotta, jonka jälkeen opetus muuttuu vähitellen saksankieliseksi. == Nähtävyydet == Kunnan tärkein nähtävyys on Unescon maailmanperintökohteisiin kuuluva St. Johannin benediktiiniluostari. Myös Sveitsin itäisin paikka Piz Chavalatsch sijaitsee Val Müstairissa. == Urheilu == Val Müstairissa toimii hiihtoseura SC Val Müstair, jonka tunnetuin edustaja on kunnassa asuva maastohiihtäjä Dario Cologna. == Lähteet == * === Viitteet === == Aiheesta muualla == * Luokka:Graubündenin kunnat
Houstonin yliopisto

Houstonin yliopisto () on julkinen tutkimusyliopisto Houstonissa, Texasissa, Yhdysvalloissa. Se on perustettu vuonna 1927. Se on runsaalla 41 000 opiskellaan yksi Texasin osavaltion suurimmista yliopistoista. Yliopistossa on 12 tiedekuntaa ja siellä tutkitaan muun muassa avaruuden kaupallista hyödyntämistä, biolääketiedettä ja suprajohtavuutta. Kiinalainen ARWU- yliopistoranking arvioi Houstonin yliopiston tieteellisten näyttöjen perusteella maailman huippuyliopistojen listalla 2021 sijaluokkaan 201-300. Sen sijaan brittiläinen THE-yliopistoranking (Times Higher Education) pudotti Houstonin yliopiston maailmanlistansa (2022) sijalle 601–800. ==Lähteet== ==Aiheesta muualla== *Houstonin yliopiston viralliset sivut *http://www.thedailycougar.com/ Luokka:Texasin yliopistot ja korkeakoulut Luokka:Houston
Tiivistyspaalutus

Tiivistyspaalutus on kitkamaan vahvistamismenetelmä. Siinä maahan upotetaan suhteellisen lyhyitä, pituudeltaan 1,5–6,0 metrin mittaisia kartiomaisia paaluja noin 0,5–1,0 metrin välein. Paalut syrjäyttävät tilavuutensa verran maata, jolloin kitkamaa tiivistyy. Usein työ suoritetaan vaiheittain siten, että ensin tehdään harvempi verkko, jota sen jälkeen tiivistetään. Työ suoritetaan myös usein ulkoreuna-alueilta sisäänpäin. Paalut voidaan vetää ylös, jolloin reikiin juntataan kitkamaata. Paalujen jäädessä maan sisään, niiden ei oleteta kantavan kuormaa, vaan ainoastaan tiivistävän sitä. Tiivistyspaalutuksessa käytetään yleensä teräsbetoni- tai puupaaluja. Myös Franki-paaluja on käytetty tähän tarkoitukseen, jolloin betonin sijasta niiden sisään juntataan maata. == Katso myös == * Paalu == Lähteet == Luokka:Perustus Luokka:Maa- ja vesirakennus
Vivian Kubrick

Vivian Kubrick (s. 5. elokuuta 1960) on yhdysvaltalainen elokuvantekijä ja säveltäjä, joka muistetaan parhaiten yhteistyöstään isänsä, elokuvaohjaaja Stanley Kubrickin kanssa. Vivian on tehnyt ääniraidan kahteen elokuvaan, ja oli usein pikkurooleissa isänsä elokuvissa. Vivian syntyi Los Angelesissa Kaliforniassa. Hänen äitinsä on Stanley Kubrickin leski, Christiane. Vivian sävelsi Full Metal Jacketin ääniraidan taiteilijanimellä Abigail Mead. Nimi tuli talosta nimeltä Abbot's Mead, jossa Kubrickit elivät vuosina 1965–1979. Talo sijaitsi lähellä MGM:n Borehamwoodin studioita. == Filmografia == * Musiikki ** Full Metal Jacket (1987, nimellä Abigail Mead) ** The Mao Game (1999) ** Eyes Wide Shut (1999, ääniraitaa ei käytetty) * Ohjaajana ** Making "The Shining" (1980) * Näyttelijänä ** 2001: Avaruusseikkailu (1968) – Heywood Floydin tytär ** Barry Lyndon (1975) – vieras ** Hohto (1980) – vieras ** Full Metal Jacket (1987) – uutiskuvaaja joukkohaudoilla == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvasäveltäjät Luokka:Vuonna 1960 syntyneet Luokka:Elävät henkilöt
Rapanuit

Rapanuit ovat Chilen Pääsiäissaaren alkuperäiskansa. Vuonna 2002 rapanuiksi mielsi itsensä Chilessä 4 650 henkilöä. Suurin osa heistä asuu Pääsiäissaarella muutamien satojen asuessa Manner-Chilessä ja Tahitilla. Yleisesti hyväksytyn teorian mukaan rapanuit ovat polynesialainen kansa. == Historia == Pääsiäissaari asutettiin luultavasti yli 1 000 vuotta sitten. Rapanuiden esi-isät saapuivat todennäköisesti Marquesassaarilta, mutta asiasta ei ole täyttä varmuutta. Saaren asukkaat elivät pitkälti eristyksissä, kunnes eurooppalaiset löysivät saaren vuonna 1722 hollantilaisen amiraalin, Jacob Roggeveenin tehtyä yhden päivän mittaisen vierailun. Rapanuiden suullisen historian mukaan ensimmäisenä saarelle saapui Hotu Matu‘a, joka toi suurella veneellään mukanaan vaimonsa ja muutaman muun seuralaisen. Rapanuiden määrä väheni dramaattisesti eurooppalaisten tulon jälkeen orjakaupan takia. Vuosina 1859–1862 saarelta vietiin 1 500 asukasta orjiksi Peruun, josta saarelle pääsi palaamaan takaisin lopulta vain 15 henkilöä. Palaajien mukana tuli tauteja, jotka verottivat entisestään rapanuiden määrää. Pääsiäissaari tuli virallisesti Chilen valtaan vuonna 1888 ja rapanuit eristettiin saaren Hanga Roan alueelle. Heitä myös pakotettiin usein töihin. Rapanuiden oloja kohennettiin Eduardo Frei Montalva hallituskaudella, ja vuonna 1966 heistä tuli Chilen kansalaisia. Augusto Pinochetin kaudella saaren infrastruktuuriin sijoitettiin paljon rahaa, ja vuonna 1985 saarelle rakennettiin rapanuiden vastustuksesta huolimatta Nasa:n lentokenttä. Vuonna 1992 Mr Hotu nousi saaren pormestariksi ensimmäisenä rapanuina. Chilen valtio tunnusti rapanuiden alueelliset ja kulttuurilliset oikeudet vuonna 1993 voimaan tulleella alkuperäiskansalailla. Chilen vuoden 1992 väestönlaskennassa yli 20 000 henkilöä ilmoitti etniseksi taustakseen rapanuin, mutta vuoden 2002 tulosta 4 650 pidetään luotettavampana. == Nykypäivä == Rapanuilla ei yleisesti ottaen ole vaatimuksia saaren itsenäistymiseksi Chilestä, mutta saarelle on ajettu laajempaa autonomiaa. Comisión de Verdad Histórica y Nuevo Trato suositteli vuonna 2003 autonomian myöntämistä saarelle, mutta asiaa ei ole ryhdytty toteuttamaan. Chilen valtio myöntää rapanuille tukea opiskeluun mannermaalla esimerkiksi Santiagossa tarjottavilla opiskelija-asunnoilla. Suurin osa työllistyneistä rapanuista saa toimeentulonsa turismiin liittyvillä ammateilla, mutta joidenkin mukaan liian suuri osa turismin tuloista ei jää saarelle. Vuonna 2010 rapanuiden ja poliisin välille puhjenneessa yhteenotossa loukkaantui ainakin kuusi ihmistä. Perinteistä ruokaa valmistetaan mm. bataateista, tarosta, jamssista, banaaneista ja pallokurpitsoista. == Lähteet == == Aiheesta muualla == *
Aarni

Aarni voi tarkoittaa seuraavia: * aarni tai kratti, uskomusolento, aarteen vartija * Aarni, miehen etunimi * Kustannus Aarni, Jyväskylässä toimiva kustantamo ====Sukunimenä==== * Alma Aarni (1884–1960), suomalainen kirjailija * Elsa Aarni (1890–1969), suomalainen näyttelijä * Kaarlo Aarni (1888–1954), suomalainen teatteriohjaaja ja teatterinjohtaja * Maarit Aarni-Sirviö (s. 1953), hallitusammattilainen, Rahapajan ent. toimitusjohtaja * Mikko Aarni (s. 1981), suomalainen jääpalloilija
Hotu Matu‘a

Hotu Matu‘a on rapanuiden mytologiassa esiintyvä Pääsiäissaaren ensimmäinen kuningas. Mytologian mukaan hän tuli saarelle suurella kanootilla, jonka mukana tulivat myös hänen vaimonsa sekä muita ihmisiä. Heistä tuli Pääsiäissaarten ensimmäiset asukkaat. Legendan mukaan Hotu Matu‘a lähetti 7 alaisiaan etsimään maailman napaa, jonka tunnistaisi siitä, että se olisi kolmio, jossa oli kraateri. Kun tällainen paikka lopulta löytyi, Hotu Matu‘a kokosi kaksi kanoottia ja lähti uudisasukkaiden kanssa asuttamaan tätä mystistä paikkaa. == Lähteet == Luokka:Kuninkaat Luokka:Rapanuit
Nga‘ara

Nga‘ara (vallassa noin 1835–1859) oli viimeinen rapanuiden suuri päällikkö Pääsiäissaarella. Hän oli viimeinen rongorongon taitaja. Hänen kuoltuaan vallan sai hänen poikansa Kai Mako‘i ‘Iti, joka kuoli 1862 perulaisten orjakauppiaiden käsissä. == Lähteet == == Aiheesta muualla == * Luokka:Syntymävuosi tuntematon Luokka:1860-luvulla kuolleet Luokka:Rapanuit
Polykso

Polykso oli kreikkalaisessa mytologiassa usean eri naishahmon nimi: == Danauksen puoliso == Polykso oli Niilin najadi ja yksi Danaoksen useista puolisoista. Hän synnytti miehelleen kaksitoista tytärtä: Autonoen, Theanon, Elektran, Kleopatran, Eurydiken, Glaukippen, Antheleian, Kleodoren, Euippen, Eraton, Stygnen ja Bryken. Nämä puolestaan menivät naimisiin Aigyptoksen kahdentoista pojan kanssa, mutta murhasivat nämä heti hääyönään isänsä käskystä.Apollodoros: Bibliotheke ('Kirjasto') 2.1.5 (engl. käännös). == Tlepolemoksen puoliso == Polykso oli Tlepolemoksen puoliso ja syntyjään Argoksesta. Kun hänen miehensä joutui jättämään Argoksen kuninkuuden ja pakenemaan Rodokselle, hän seurasi miehensä mukana. Tlepolemoksen kuoltua Troijan sodassa, Polykso jäi yksi suremaan poikansa kanssa. Katkeroituneena miehensä kuolemasta Polykso halusi kostaa Helenalle, joka sodan jälkeen jäi hänen armoilleen. Niin hän lähetti palvelijattariaan fuurioiksi pukeutuneena Helenan luo tämän ollessa kylvyssä, ja nämä ottivat Helenan kiinni ja hirttivät hänet puuhun.Pausanias: Periegesis tes Hellados ('Kreikan kuvaus') 3.19.10 (engl. käännös). == Hyadi == Polykso oli yksi seitsemästä hyadista.Hyginus: Fabulae cxcii (engl. käännös). == Nykteuksen puoliso == Polykso oli Nykteuksen puoliso, joka synnytti miehelleen Antiopen.Apollodoros: Bibliotheke ('Kirjasto') 3.10.1 (engl. käännös). == Hypsipylen hoitaja == Polykso oli Lemnoksen kuningatar Hypsipylen hoitaja.Apollonios Rhodios: Argonautica 1.667–696 (engl. käännös). Hän oli myös Apollonin papitar, jota kunnioitettiin ennustustaitonsa vuoksi.Valerius Flaccus: Argonautica ii.311–325 (engl. käännös).Hyginus: Fabulae xv (engl. käännös). == Lähteet == luokka:Kreikkalainen mytologia
CyberLink PowerCinema

CyberLink PowerCinema on CyberLinkin tuote, joka soittaa mediaa, kuten elokuvia DVD:nä, TV:tä musiikkia ja radiota. PowerCinemasta on julkaistu vähintään 6 versiota. PowerCinema tuotteesta voi ladata 30 päivän ilmaisen kokeilujakson, jonka jälkeen tuotetta ei voi enää käyttää. == Aiheesta muualla == *CyberLinkin Kotisivut Luokka:Mediasoittimet
Patsassaari

Patsassaari () on saari Nevan suistossa Pietarin kaupungin keskustassa Venäjällä. Etelässä se rajoittuu Pieneen Nevaan ja pohjoisessa Pieneen Nevkaan. Idässä kapea Ždanovka-joki erottaa sen Koivusaaresta. 1600-luvulla Patsassaari oli asumatonta heinämaata. 1700-luvun alussa sen omisti Pietari I, josta nykyinen venäjänkielinen nimitys juontuu. 1710-luvulla saarelle rakennettiin kaksi Pietari I:n huvilaa ja vuonna 1768 Katariina II:n puinen palatsi, joka paloi vuonna 1912. 1800-luvun lopussa saarelle syntyi teollisuutta ja vuonna 1895 sinne avattiin näyttelijöiden vanhainkoti. Eteläkärjessä sijaitsee Petrovski-stadion ja länsikärjessä purjehdusseura. ==Lähteet== ==Aiheesta muualla== * Patsassaari Pietari-tietosanakirjassa Luokka:Pietarin saaret Luokka:Petrogradin piiri
Meet the Beatles!

Meet the Beatles! on englantilaisen The Beatles -yhtyeen vuonna 1964 Yhdysvalloissa julkaistu albumi. Sen kappaleista usea on peräisin Britanniassa ja muualla Euroopassa julkaistulta albumilta With The Beatles ja myös kannen valokuva on sama. Albumista tuli The Beatlesin läpimurto Yhdysvalloissa. Se nousi listaykköseksi helmikuussa, samoihin aikoihin, kun yhtye esiintyi The Ed Sullivan Show’ssa. Yhteensä albumi oli listan kärjessä 11 viikkoa.Yhdysvaltain listasijoitus, beatles-discography.com ==Kappaleet== *Kaikki kappaleet kirjoittaneet John Lennon ja Paul McCartney, ellei toisin mainita. A-puoli # # # # # # B-puoli # * # # # # # ==Kokoonpano== *John Lennon - rytmikitara, huuliharppu, laulu *Paul McCartney - bassokitara, laulu *George Harrison - soolokitara, laulu *Ringo Starr - rummut, laulu, marakassi, tamburiini *George Martin - piano, tuottaja ==Lähteet== Luokka:The Beatlesin albumit Luokka:Vuoden 1964 albumit
Uusnoituus

Uusnoituus on nykyaikana harjoitettua noituutta. Uuspakanuus ja erityisesti Britanniassa 1940-luvulla syntynyt wicca, uusnoituuden suosituin muoto, ovat kasvattaneet suosiotaan erityisesti 1960- ja 1970-lukujen kulttuuristen muutosten myötä. 2000-luvulla nykynoituudesta on tullut suosittua muun muassa uushenkisyydestä kiinnostuneiden ja joidenkin feministien piirissä. Nykynoituudessa noituuteen liitettäviä menetelmiä voidaan käyttää psykologisesti eli vaikutetaan omaan ajatteluun ja tunteisiin. Menetelmiä ovat muun muassa rituaalit, meditaatio, amulettien käyttäminen ja tarot-korttien lukeminen. Kaikki noidat eivät välttämättä usko yliluonnolliseen. Yhdysvalloissa uusnoituuden suosio on kasvanut nopeasti 2000-luvulla. Arviolta yli miljoona yhdysvaltalaista harjoittaa jotain noituuden muotoa. Niihin kuuluvat wicca, kansantaikuus ja muut new age- ja pakanaperinteet. == Lähteet == == Kirjallisuutta == * * * * == Aiheesta muualla == * Wicca ja noituus. Thuleian tupa. * Nissilä, Hanna-Leena: Manala Maaemon kohtu: nyky-Suomen noita-akat. Kaltio, kesäkuu 2005. *
Koivusaari (Pietari)

Koivusaari () on saari Nevan suistossa Pietarin kaupungin keskustassa Venäjällä. Etelässä se rajoittuu Nevaan ja Pieneen Nevaan, idässä Suureen Nevkaan ja luoteessa Pieneen Nevkaan. Pohjoisessa Karpovka-joki erottaa sen Korpisaaresta, etelässä Kronverkin salmi Jänissaaresta ja lännessä Ždanovka- joki Patsassaaresta. Pinta-ala on 5,7 neliökilometriä. Aikaisempia venäläisiä nimityksiä ovat Berjozovyi, Gorodovoi, Gorodskoi, Troitski ja 1730-luvulta aina vuoteen 1914 saakka Peterburgski ostrov. Lähisaarten kanssa Koivusaari muodostaa Petrogradin puolen kaupunginosan. Novgorodin Vatjan viidenneksen verokirjassa vuonna 1499/1500 saari mainitaan nimellä Fomin ostrov. Saarella sijaitsi samanniminen suuri kylä, joka 1600-luvulla ilmeisesti tunnettiin Jänissaaren nimellä. 1600-luvulla saarella oli myös Koivusaaren kartano. 1700-luvun alussa Koivusaarella, Pietari-Paavalin linnoituksen ja Kronverkin vieressä sijaitsi Pietarin keskusta. Tältä ajalta on peräisin Petrovskaja- rantakadulla sijaitseva Pietari I:n mökki. 1740-luvulla, kun keskusta siirrettiin Nevan eteläpuolelle Amiraliteetin saarelle, Koivusaaresta tuli Pietarin laitakaupunkia, jonne oli sijoitettu useita varuskuntia. 1700–1800-lukujen vaihteessa saarella asui lähinnä pikkuvirkamiehiä ja kauppiaita. Pääväyliksi muodostuivat Bolšoi- ja Kamennoostrovski-prospektit. Vuosina 1844–1845 Kronverkin pohjoispuolelle perustettiin Aleksanterin puisto. Nevan ylittävän Troitski-sillan valmistuttua 1800-luvun lopussa saarelle rakennettiin laajoja asuinalueita. Vuonna 1917 Koivusaari liitettiin Petrogradin piiriin. 1920–1930-luvulla pystytettiin julkisia rakennuksia kuten Lensovetin kulttuuripalatsi ja Poliittisten rangaistusvankien talo. Leningradin piirityksen aikana suurin osa puutaloista purettiin polttopuiksi. Koivusaaren nähtävyyksiä ovat keskiaasialaiseen tyyliin graniitista rakennettu moskeija (1909–1913), jugendtyylinen Nahimovin merisotakoulu (entinen Pietarin Suuren opistorakennus, 1909–1911) ja sen eteen ankkuroitu risteilijä Aurora, Tykistömuseo, Poliittisen historian museo (entinen Kšesinskajan talo), eläintarha, planetaario sekä lukuisat jugendia edustavat asuintalot. Saarella sijaitsevat Lenfilmin studiot ja Jubileinyi-urheilupalatsi. Metroasemia ovat Gorkovskaja, Petrogradskaja, Sportivnaja ja Tškalovskaja. ==Lähteet== ==Aiheesta muualla== * Koivusaari Pietari-tietosanakirjassa Luokka:Inkerin saaret Luokka:Pietarin saaret Luokka:Petrogradin piiri
EHC Visp

EHC Visp on sveitsiläinen jääkiekkojoukkue, joka pelaa maan toiseksi korkeimmalla sarjatasolla Swiss Leaguessa. Joukkueessa on ollut suomalaisia valmentajia: Jorma Peltonen kausina 1978–1980 ja Juhani Tamminen kaudella 1984–1985. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Alessio Beglieri L 2025 Biel/Bienne, Sveitsi 20 Nelson Schickli L 2024 Sorengo, Sveitsi 31 Stefan Müller R 2024 Feldkirch, Itävalta 91 Robin Meyer L 2025 Gabriel Rieder 2026 Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 25 Dan Weisskopf R 2024 Biel, Sveitsi 26 Tim Grossniklaus L 2026 Beatenberg, Sveitsi 29 Finn Fuchs L 2025 Unterseen, Sveitsi 38 Oliver Heinen L 2027 45 Jorden Gähler R 2028 Urnäsch, Sveitsi 64 Daniel Eigenmann L 2027 Uzwil, Sveitsi 94 Marco Forrer R 2026 Steckborn, Sveitsi Sander Jansen L 2026 Visp, Sveitsi Simone Terraneo L Laina Biasca, Sveitsi Virgile Thévoz L 2025 Nicolò Ugazzi R Laina Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 11 Vincent Ryser L H 2027 12 Andy Ritz R KH / OLH 2026 14 Timo Haussener L KH / OLH 2024 Männedorf, Sveitsi 18 Alessandro Lurati R VLH / KH 2026 Sorengo, Sveitsi 21 Raphaël Kuonen (C) R LH 2024 Visp, Sveitsi 55 Dario Burgener L VLH 2026 67 Jacob Nilsson L KH / VLH 2025 Tukholma, Ruotsi 71 Simon Wüest L KH / VLH 2025 Fischingen, Sveitsi 73 Fadri Riatsch L VLH 2025 81 Riccardo Werder R KH / OLH 90 Garry Nunn R OLH 2025 Victoria, Brittiläinen Kolumbia, Kanada 97 Stefan Mäder L KH 2025 Langnau im Emmental, Sveitsi 98 Robin Perren H 2025+1 Visp, Sveitsi Adam Brodecki R LH 2025 Tukholma, Ruotsi Yannick Brüschweiler L KH / VLH Laina Sandro Forrer L LH 2026 Steckborn, Sveitsi Noah Fuss L LH Laina Dean Schwenninger L KH 2025 Zürich, Sveitsi Lähde: EliteProspectshttps://www.eliteprospects.com/team/267/ehc-visp Viitattu 22.1.2022. ==Joukkueenjohto== * Päävalmentaja: Heinz Ehlers * Apuvalmentaja: Kévin Hecquefeuille * Apuvalmentaja: Albert Malgin * Maalivahti- & Videovalmentaja: Aleksandr Zalevski * Fysiikkavalmentaja: David Vetsch * Huoltopäällikkö: Dávid Szabó * Puheenjohtaja: Stefan Volken * Toimitusjohtaja: Sébastien Pico Lähde: EliteProspectshttps://www.eliteprospects.com/team/267/ehc-visp Viitattu 22.1.2022. ==Lähteet== * EHC Visp official website === Viitteet === Luokka:Sveitsiläiset jääkiekkoseurat Luokka:Visp
Trocadero (elokuva)

Trocadero () on vuonna 1935 ensi-iltansa saanut yhdysvaltalainen musikaali-/komediaelokuva, jonka ohjasi Victor Fleming. Musikaalikomedian pääosia esittävät Jean Harlow, William Powell ja Franchot Tone. Sivuosissa nähdään muiden muassa May Robson, Ted Healy ja Rosalind Russell. P. J. Wolfson käsikirjoitti elokuvan David O. Selznickin tarinan pohjalta. Trocadero on mustavalkoinen ja pituudeltaan se on 97 minuuttia, eli tunti ja 37 minuuttia. Trocadero sai ensi-iltansa Yhdysvalloissa 19. huhtikuuta vuonna 1935. Suomeen Trocadero ilmestyi teattereihin 15. joulukuuta samana vuonna. Metro-Goldwyn- Mayer tuotti elokuvan. Trocaderoa pidetään nykyisin klassikkona. Kun Trocadero oli valmis, joka oli suoraa dramaa, MGM päätti tehdä siitä musikaalin, joten tuotantoa jatkettiin. Tästä tuli yksi Jean Harlowin suurimmista rooleista. Kahden laulun "Hi-Diddle-Dee-Dum" ja "I'm Going Down to Dance at Clancy's" sanoittajina ja säveltäjinä olivat Con Conrad ja Herb Magidson. == Näyttelijät == == Aiheesta muualla == * * * Trocadero Allmoviessa * Trocadero San Beckissä Luokka:Vuoden 1935 yhdysvaltalaiset elokuvat Luokka:Victor Flemingin ohjaamat elokuvat Luokka:Yhdysvaltalaiset elokuvamusikaalit Luokka:Yhdysvaltalaiset komediaelokuvat Luokka:Yhdysvaltalaiset mustavalkoelokuvat Luokka:Metro- Goldwyn-Mayerin elokuvat
HC Ajoie

HC Ajoie on sveitsiläinen jääkiekkojoukkue. Joukkue pelaa Sveitsin pääsarjassa National League:ssa. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Benjamin Conz R 2026 Porrentruy, Sveitsi 28 Kilian Bernasconi L 2025 Lugano, Sveitsi 29 Noah Patenaude L 2025 Neuchâtel, Sveitsi 40 Damiano Ciaccio L 2026 Grandson, Sveitsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 2 Valentin Pilet L 2026 3 Anttoni Honka R 2027 Jyväskylä, Suomi 17 Thomas Thiry R 2026 Saint-Germain-En-Laye, Ranska 18 Bastien Pouilly L 2025 Courtételle, Sveitsi 26 Kevin Fey (C) L 2027 Bern, Sveitsi 37 Arno Nussbaumer L 2026 43 T. J. Brennan (A) L 2025 Moorestown, New Jersey, Yhdysvallat 47 Marco Maurer L 2025 Affoltern am Albis, Sveitsi 64 Joel Scheidegger L 2025 88 Tim Minder R 2025 Weinfelden, Sveitsi 90 Jannik Fischer (A) L 2026 Baar, Sveitsi Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 4 Jonathan Hazen R OLH 2026+1 Val-Bélair, Québec, Kanada 8 Philip-Michaël Devos L KH 2028+1 Sorel-Tracy, Québec, Kanada 12 Thibault Frossard L KH 2025 Vendlincourt, Sveitsi 13 Louis Robin R OLH 2025 Yverdon- les-Bains, Sveitsi 14 Emīls Veckaktiņš L VLH 2025+1 Ogre, Latvia 27 Reto Schmutz L VLH 2025 Wald, Sveitsi 32 Jerry Turkulainen R OLH 2026 Mikkeli, Suomi 41 Pierre-Édouard Bellemare L KH / VLH 2025 Le Blanc-Mesnil, Ranska 46 Adam Rundqvist L KH / P 2025 Karlstad, Ruotsi 54 Lilian Garessus L KH 2025 Porrentruy, Sveitsi 70 Matteo Romanenghi L KH / VLH 2027 Morbio Inferiore, Sveitsi 74 Julius Nättinen L H 2026 Jyväskylä, Suomi 87 Marco Pedretti (A) L OLH 2026+1 89 Oula Palve L KH 2025+1 Keuruu, Suomi 95 Kevin Bozon L LH 2025 Chamonix, Ranska Lähde: EliteProspectshttps://www.eliteprospects.com/team/257/hc-ajoie Viitattu 24.9.2021. ==Valmennus & Joukkueenjohto== * Päävalmentaja: Greg Ireland * Apuvalmentaja: Juha-Pekka Hytönen * Apuvalmentaja: Petteri Nummelin * Apuvalmentaja: Gregory Sciaroni * Maalivahtivalmentaja: Vladimir Hiadlovsky * Videovalmentaja: Cédric Seuret * Fysiikkavalmentaja: Loris Hintzy * Huoltopäällikkö: Boris Gellé * Huoltopäällikkö: Célien Seuret * Puheen- & Jääkiekkotoiminnanjohtaja: Patrick Hauert * Toimitusjohtaja: Julien Vauclair Lähde: EliteProspectshttps://www.eliteprospects.com/team/257/hc-ajoie Viitattu 24.9.2021. ==Lähteet== * HC Ajoie official website === Viitteet === Luokka:Sveitsiläiset jääkiekkoseurat Luokka:Porrentruy
SC Langenthal

SC Langenthal on sveitsiläinen jääkiekkoseura. Joukkue pelaa maan kolmanneksi korkeimmalla sarjatasolla MyHockey League:ssa. :Sveitsin mestaruudet: 0 :Nationalliga B mestaruudet: 1 (2012) == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 David Schaad L 2025 Langenthal, Sveitsi 20 Colin Stauffacher L 2025 30 Louis Kurt L 2026 Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 8 Karym Krayem L 2025 9 Florian Perrenoud L 2025 22 Ilario Tassinari Juniori 28 Mike Wyniger (A) L 2026 33 Yann Stoeckli R 2025 51 Gian-Marco Schmied R 2025 52 Timo Maurer L 2025 55 Rafaele Sommer L Laina 66 Aaro Törmänen L Laina Helsinki, Suomi 72 Lucas Smith L 2025 Calgary, Alberta, Kanada 77 David Moser R Laina Biel/Bienne, Sveitsi 83 Geoffrey Jaquet L 2025 Fribourg, Sveitsi 88 Mattia Käser L 2026 95 Philip Åhlström (A) L 2025 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 13 Hassan Krayem L H 2025 14 Finn Naber L VLH 2026 Basel, Sveitsi 17 Gian-Luca Balzer (A) R H 2027 Davos, Sveitsi 19 Nicolas Jobin L H 2025 Biel/Bienne, Sveitsi 21 Fabio Kläy (C) L KH 2026 Langnau im Emmental, Sveitsi 23 Patrick Bandiera R VLH 2025 Bern, Sveitsi 29 Florin Meinen L KH Juniori 37 Janis Schmid L H 2025 44 Alain Boppart R H 2025 46 Michael Bütikofer L H 2025 Ersigen, Sveitsi 77 Yannik Boppart R H Laina Burgdorf, Sveitsi 86 Janick Liechti L LH 2027 Langenthal, Sveitsi 88 Anton Ranov R VLH 2026 Sion, Sveitsi 92 Gauthier Girardin R KH 2026 Porrentruy, Sveitsi 98 Jamie Schaub R H Laina 98 Oliver von Rohr L H 2025 Affoltern am Albis, Sveitsi Lähde: EliteProspectshttps://www.eliteprospects.com/team/936/sc-langenthal Viitattu 5.10.2021. ==Valmennus & Joukkueenjohto== * Päävalmentaja: Serge Meyer * Apuvalmentaja: Roger Gerber * Maalivahtivalmentaja: Sébastien Kohler * Videovalmentaja: Bruno Luternauer * Fysiikkavalmentaja: Leanne Van Diest * Huoltopäällikkö: Patrick Brunner * Puheenjohtaja: Walter Ryser Lähde: EliteProspectshttps://www.eliteprospects.com/team/936/sc-langenthal Viitattu 5.10.2021. ==Lähteet== * SC Langenthal official website === Viitteet === Luokka:Sveitsiläiset jääkiekkoseurat Luokka:Langenthal
Iloinen tiede

Iloinen tiede (, La gaya scienza) on filosofi Friedrich Nietzschen teos. Se ilmestyi ensimmäisen kerran vuonna 1882. Esipuheessa Nietzsche kuvaa teosta: "Huvitteluksi kauan kestäneen puutteen ja voimattomuuden jälkeen". Sen on suomentanut J. A. Hollo, säkeiden suomennokset: Aarno Peromies ja Toivo Lyy. Suomennoksen on julkaissut Otava 1963. Teos on kuuluisin Nietzschen keskikauden teos. Siinä esitetään ensimmäistä kertaa kuuluisa teesi Jumalan kuolemasta.https://filosofia.fi/node/2408 Teoksessa esitetään myös ikuisen paluun ajatus.https://kokemus.files.wordpress.com/2013/05/henna- seinc28ac3a4lc3a4c28a_kokemuksellisu-us-nietzschen-filosofiassa.pdf Termi "iloinen tiede" viittaa runouteen ja musiikkilyriikkaan; termi (gai saber) on peräisin Provencesta 1200-luvulta. ("Murheellinen tiede", dismal science, puolestaan on taloustiede.) ==Lähteet== Luokka:Vuoden 1882 kirjat Luokka:Friedrich Nietzschen teokset
Setiritsiini

Setiritsiini (Zyrtechttp://www.terveyskirjasto.fi/terveyskirjasto/tk.koti?p_artikkeli=far12379 > (Viitattu 26.8.2014), Histechttp://www.laakeinfo.fi/Medicine.aspx?m=10526&d;=21204&i;=ORION+PHARMA_HISTEC_Histec+10+mg+tabletti%2C+kalvopäällysteinen+10+tai+30+kpl (Viitattu 26.8.2014), Heinix sekä lukuisa joukko muita)http://www.laakeinfo.fi/Medicine.aspx?m=9230&d;=21755&i;=VERMAN_HEINIX_Heinix+10mg+30+tablettia+(reseptivapaa) (Viitattu 26.8.2014) on antihistamiineihin kuuluva lääke, jota käytetään allergian ja sen oireiden, kuten urtikarian ja heinänuhan, hoitoon. Setiritsiini on hydroksitsiinin aineenvaihduntatuote ja piperatsiinin johdannainen. Myös setiritsiinin levo-enantiomeeria, levosetiritsiinia, käytetään allergialääkkeenä. Reseptivapaa käsikauppalääke sisältää 10 mg vaikuttavaa ainetta yhtä lääketablettia kohden. Tabletti otetaan suun kautta. Setiritsiinin kemiallinen kaava on C21H25ClN2O3, moolimassa 388,89 g/mol ja CAS-numero 83881-51-0. Allergialääkkeissä, kuten Zyrtecissä, vaikuttavana aineena on setiritsiinidihydrokloridi C21H25ClN2O3·2(HCl) CAS 83881-52-1. Setiritsiiniä on saatavilla sekä käsikauppalääkkeenä että reseptillä myytävänä. == Lähteet == == Aiheesta muualla == *PubChem: Cetirizine *DrugBank: Cetirizine *ChemBlink: Cetirizine Luokka:Antihistamiinit Luokka:Seulonnan keskeiset artikkelit Luokka:H1-reseptorin vastavaikuttajat
Paul von Hase

Paul von Hase (24. heinäkuuta 1885 Hannover – 8. elokuuta 1944 Berliini) oli saksalainen upseeri ja Berliinin kaupunginkomendantti toisen maailmansodan aikana natsi-Saksassa. Hän osallistui sodassa Puolan ja Ranskan valtauksiin. Arvoltaan hän oli kenraalimajuri. Hase otti osaa heinäkuun 20. päivän salaliittoon yhdessä Claus von Stauffenbergin ja toisten kanssa. Salaliiton epäonnistuttua hänet vangittiin, tuomittiin kuolemaan ja hirtettiin Plötzenseen vankilassa. Paul von Hase oli teologi Dietrich Bonhoefferin ja tämän sisarusten serkku.Bonhoeffer, 2013. Mukaan salaliittoon, sivut 336-337 ==Lähteet == Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Saksalaiset kenraalit Luokka:Heinäkuun 20. päivän salaliiton teloitetut jäsenet Luokka:Vuonna 1885 syntyneet Luokka:Vuonna 1944 kuolleet
Carl Friedrich Goerdeler

Carl Friedrich Goerdeler (31. heinäkuuta 1884 – 2. helmikuuta 1945) oli saksalainen poliitikko, tohtori ja tunnettu natsien vastustaja. Hän oli Leipzigin pormestari vuosina 1930–1937 ja heinäkuun salaliiton jäsen sekä salaliittolaisten ehdokas Saksan uudeksi valtakunnankansleriksi Adolf Hitlerin suunnitellun salamurhan jälkeen. Murhayrityksen epäonnistuttua heinäkuussa 1944 Goerdeler vangittiin ja tuomittiin kuolemaan. Hänet hirtettiin Plötzenseen vankilassa vuonna 1945. Monet pitivät Goerdeleria natsijohdon vastaisen maanalaisen vastarinnan johtajana. Hän oli konservatiivinen liberaali sekä läheisessä yhteydessä Kreisaun piiriin ja muihin vastarinnan keskushenkilöihin, kuten Ulrich von Hasselliin ja Johannes Popitziin. Hänen vaikutusvaltansa vastarinnassa kuitenkin vaihteli vuosien varrella.Hoffman 1988, s. 65‐66 Goerdeler toimi Leipzigin pormestarina 1930–1937. Huolimatta omasta isänmaallisuudestaan ja kansallismielisyydestään hän vastusti Hitleriä ja natseja. Hän oli vastustanut näitä jo Hitlerin valtaannousun yhteydessä 1933, ja oli kieltänyt muun muassa hakaristilipun nostamisen kaupungintalolla sekä pyrkinyt suojelemaan juutalaisia liikkeenharjoittajia natsien vainoilta. Toisen maailmansodan aikana hän pyrki muodostamaan upseeriston keskuuteen liittoutumaa, joka voisi painostaa Hitlerin eroamaan. == Lähteet == * === Viitteet === == Aiheesta muualla == Luokka:Saksan pormestarit Luokka:Heinäkuun 20. päivän salaliiton teloitetut jäsenet Luokka:Vuonna 1884 syntyneet Luokka:Vuonna 1945 kuolleet
Dahae

Dahae (, ) oli muinainen skyyttiläinen heimo, joka eli nykyisen Kazakstanin alueella. Kserkses I kukisti ja liitti heidät Persian valtakuntaan. Heimon jousin varustetut ratsumiehensä olivat kuuluisia. Kun Aleksanteri Suuri hyökkäsi Persiaan, heimo tuki Dareios III:a. Darioksen kuoltua he tukivat Bessosta ja Spitamenesta. Myöhemmin heidän ratsuväkensä kuitenkin liittyi Aleksanteriin ja seurasi tämän mukana Intian sotaretkellä. == Lähteet == Luokka:Muinaiset kansat
Ulrich von Hassell

Ulrich von Hassell (12. marraskuuta 1881 – 8. syyskuuta 1944) oli saksalainen diplomaatti. Hän työskenteli vuosikymmeniä Saksan ulkoministeriön palveluksessa ja toimi Saksan Italian-suurlähettiläänä vuosina 1932–1938. Toisessa maailmansodassa hän otti osaa Adolf Hitlerin vastaisten ryhmien toimintaan ja toimi niiden yhteyshenkilönä. Hänet teloitettiin heinäkuun 20. päivän salaliiton jälkeen, vaikka hän ei itse ottanut osaa salaliittoon. == Elämäkerta == Ulrich von Hassell syntyi Anklamissa Pommerissa 12. marraskuuta 1881. Hänen vanhempansa olivat everstiluutnantti Ulrich von Hassell ja Margarete von Stoss. Hän opiskeli lakia ja taloustiedettä Lausannen ja Tübingenin yliopistoissa. Vuonna 1909 hän aloitti uransa diplomaattina. Kaksi vuotta myöhemmin hänestä tuli Saksan varakonsuli Genovassa Italiassa.Gregory 2018, s. 118-119 Von Hassell otti osaa ensimmäiseen maailmansotaan ja haavoittui vakavasti Marnen taistelussa vuonna 1914. Välittömästi ensimmäisen maailmansodan jälkeen von Hassell liittyi Saksalaiskansalliseen kansanpuolueeseen (DNVP). Hän työskenteli ulkoministeriön palveluksessa Barcelonassa, Roomassa, Kööpenhaminassa ja Belgradissa. Vuonna 1932 hänet nimitettiin Saksan Italian-suurlähettilääksi. Vuonna 1933 hän liittyi Saksan kansallissosialistiseen työväenpuolueeseen, vaikka olikin vuonna 1928 Hitlerin ensimmäistä kertaa tavatessaan todennut, että tämän valtaannousu merkitsisi Saksan tuhoa. Von Hassell vastusti vuonna 1937 antikomintern-sopimusta, ja hänet erotettiin seuraavana vuonna suurlähettilään tehtävästä. Hän pysyi kuitenkin ulkoministeriön palveluksessa. Toisen maailmansodan alettua von Hassell toimi maan johtajaa Adolf Hitleriä vastustavien ryhmien välisten yhteyksien neuvottelukanavana. Hänen kauttaan Carl Friedrich Goerdelerin, Ludwig Beckin ja Helmuth James von Moltken johtamat ryhmät kävivät neuvottelujaan. Alkuvuonna 1940 hän oli osallisena laatimassa niin sanottua Arosan muistiota yhdessä Beckin, Goerdelerin ja Johannes Popitzin kanssa. Muistio käsitteli Saksan hallituksen vastaista toimintaa, ja se oli tarkoitettu brittiläiselle diplomaatille lordi Halifaxille. Von Hassell luovutti sen brittiläiselle kontaktilleen Arosassa Sveitsissä 23. helmikuuta 1940. Von Hassell ei ottanut osaa heinäkuun 20. päivän salaliittoon, mutta salaliittolaiset olivat suunnitelleet hänestä maan uutta ulkoministeriä. Salaliiton epäonnistuttua hänet kuitenkin pidätettiin yhdeksän päivää myöhemmin. Hän joutui 6. syyskuuta Roland Freislerin johtamaan kansantuomioistuimeen, joka tuomitsi hänet kuolemaan 8. syyskuuta 1944. Hänet teloitettiin Plötzenseen vankilassa välittömästi tämän jälkeen. == Perhe == Suuramiraali Alfred von Tirpitz oli von Hassellin appi.Kelly 2011, s. 443 Von Hassell avioitui tämän vanhimman tyttären Ilsen kanssa vuonna 1911.Kelly 2011, s. 72 ja myöhemmin kirjoitti appensa elämäkerran. Pariskunta sai neljä lasta, joista yksi oli suurlähettiläs Wolf-Ulrich von Hassell.Kelly 2011, s. ix == Lähteet == * * === Viitteet === Luokka:Saksalaiset diplomaatit Luokka:Heinäkuun 20. päivän salaliiton teloitetut jäsenet Luokka:Vuonna 1881 syntyneet Luokka:Vuonna 1944 kuolleet
Teologiska fakulteten, Åbo Akademi

Teologiska fakulteten vid Åbo Akademi oli teologinen tiedekunta Turun Åbo Akademilla. Tiedekunta perustettiin lähinnä lahjoitetuin varoin vuonna 1924 ja oli ainoa teologinen tiedekunta Suomessa, jonka opetuskielenä käytetään ruotsia. Åbo Akademin teologisessa tiedekunnassa saattoi erikoistua seitsemälle eri alalle: *Kirkkohistoria (professori Ingvar Dahlbacka) *Käytännöllinen teologia (professori Bernice Sundkvist) *Dogmatiikka (professori Gunnar af Hällström) *Teologinen etiikka ja uskonnonfilosofia (professor Tage Kurtén) *Vanhan testamentin eksegetiikka (professori Antti Laato) *Uuden testamentin eksegetiikka (professori Kari Syreeni) *Judaistiikka. Tiedekunnalla oli myös yhteistyötä Åbo Akademin humanistisen tiedekunnan kanssa, jonka kautta pystyi opiskelemaan uskontotiedettä. Tälläkin aineella oli oma professorinsa. Hallintouudistuksessa 2010 tiedekunta menetti itsenäisyytensä ja siitä tuli osa isompaa tiedekunta-aluetta. Lopullisesti teologinen tiedekunta lakkautettiin vuonna 2015 ja se yhdistettiin osaksi uutta Humanististen tieteiden, psykologian ja teologian tiedekuntaa. == Aiheesta muualla == *Teologiska fakulteten vid Åbo Akademi Luokka:Åbo Akademi Luokka:Teologia Suomessa
Berthold Schenk von Stauffenberg

Berthold Schenk Graf von Stauffenberg (15. maaliskuuta 1905 Stuttgart – 10. elokuuta 1944 Plötzenseen vankila, Berliini) oli saksalainen aristokraatti, juristi ja heinäkuun 20. päivän salaliiton jäsen toisen maailmansodan aikana natsi-Saksassa. Hän oli Adolf Hitlerin salamurhaa yrittäneen Claus von Stauffenbergin veli. Stauffenberg joutui salaliiton jälkeen Roland Freislerin johtaman kansantuomioistuimen eteen. Hänet tuomittiin kuolemaan ja teloitettiin hirttämällä Plötzenseen vankilassa. Luokka:Heinäkuun 20. päivän salaliiton teloitetut jäsenet Luokka:Vuonna 1905 syntyneet Luokka:Vuonna 1944 kuolleet
Friedrich Olbricht

Friedrich Olbricht (4. lokakuuta 1888 – 21. heinäkuuta 1944) oli saksalainen jalkaväenkenraali ja heinäkuun 20. päivän salaliiton jäsen. Olbricht syntyi Leisnigissä Saksissa vuonna 1888. Hän osallistui ensimmäiseen maailmansotaan luutnanttina. Toisessa maailmansodassa Olbricht otti aluksi osaa Puolan offensiiviin Saksan 24. jalkaväkidivisioonan komentajana. Vuonna 1944 hän oli Saksan Kotiarmeijan huolto-osaston päällikkö ja kotiarmeijan komentajan kenraali Friedrich Frommin apulainen. Hän osallistui heinäkuun 20. päivän salaliittoon. Olbricht tällöin oli kenraali Höpnerin kanssa sotaministeriössä valmiina ottamaan vallan käsiinsä. He eivät tienneet onnistuiko attentaatti Hitleriä vastaan. Lopulta he aloittivat operaation, ja Olbricht pidätti kenraali Frommin. Kun tieto Hitlerin selviämisestä tuli, Fromm sai pidättäjät vaihtamaan puolta ja Olbricht vangittiin. Hänet teloitettiin yhdessä Claus von Stauffenbergin, Werner von Haeftenin ja Albrecht Mertz von Quirnheimin kanssa Bendlerblockin sisäpihalla Berliinissä 21. heinäkuuta 1944. ==Lähteet== == Aiheesta muualla == Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Saksalaiset kenraalit Luokka:Heinäkuun 20. päivän salaliiton teloitetut jäsenet Luokka:Vuonna 1888 syntyneet Luokka:Vuonna 1944 kuolleet
Henning von Tresckow

Henning Hermann Robert Karl von Tresckow (10. tammikuuta 1901 – 21. heinäkuuta 1944) oli saksalainen kenraalimajuri, joka osallistui Adolf Hitlerin murhaamista yrittäneisiin salaliittoihin toisen maailmansodan aikana. Von Treschkow syntyi Magdeburgissa Preussissa aatelisperheeseen. Ensimmäisen maailmansodan länsirintamalla hän taisteli yhtenä nuorimmista luutnanteista. Toisessa maailmansodassa hän otti osaa Puolan offensiiviin jalkaväkidivisioonan esikuntapäällikkönä. Myöhemmin hän palveli Valko- Venäjällä 2. armeijan esikuntapäällikkönä. Von Treschkow oli Hitlerin vastustaja. Hän asetti maaliskuussa 1943 yhdessä Fabian von Schlabrendorffin kanssa rintamalla vierailleen Hitlerin lentokoneeseen pommin, joka ei kuitenkaan räjähtänyt. Salaliittolaiset onnistuivat peittämään jälkensä hakemalla räjähtämättömän pommin pois. Bonhoeffer, 2013. Operaatio Salama, sivut 448-452 Hän otti osaa myös heinäkuun 20. päivän salaliittoon, joka tiivistyi Claus von Stauffenbergin pommiattentaattiyritykseen Hitlerin päämajassa 1944. Kun von Treschkow kuuli Hitlerin selvinneen murhayrityksestä, hän surmasi itsensä menemällä keskelle neuvostotykistön tulitusta lähellä Białystokia Ostrowissa. Hänet haudattiin kotiinsa. Kun natsit saivat selville hänen osallisuutensa salaliittoon, ruumis kaivettiin ylös ja hävitettiin polttamalla Sachsenhausenin keskitysleirin krematoriossa. ==Lähteet== * === Viitteet === == Aiheesta muualla == Luokka:Saksalaiset kenraalit Luokka:Heinäkuun 20. päivän salaliiton jäsenet Luokka:Itsemurhan tehneet Luokka:Vuonna 1901 syntyneet Luokka:Vuonna 1944 kuolleet
Kristuksen kirkastumisen katedraali (Pietari)

Kristuksen kirkastumisen katedraali () on myöhäisklassismia edustava ortodoksinen kirkkorakennus Pietarissa Venäjällä. Se sijaitsee Preobraženskaja-aukiolla Liteinyin kaupunginosassa. Kirkko on rakennettu alun perin vuosina 1743–1754. Keisarinna Elisabetin määräyksestä arkkitehti P.A. Trezzini suunnitteli yhden kupolin asemasta viisi kupolia ja toi näin perinteisen venäläisen kirkkorakennustyypin Pietarin maaperälle. Vuoden 1825 tulipalossa tuhoutuneen kirkon korjasi vuosina 1827–1829 arkkitehti Vasili Stasov. Korjaustyön yhteydessä kirkko muutettiin empiretyyliseksi. Sotilaskirkkona toimineen rakennuksen luonnetta korostaa sotasaaliiksi saaduista turkkilaisista tykinputkista koostuva aita. Kristuksen kirkastumisen katedraali on yksi harvoista Pietarin kirkkorakennuksista, joka toimi kirkkona koko neuvostoajan. Sen vieressä sijaitsee 2000-luvun alussa rakennettu Suomen Pietarin pääkonsulaatin kansliarakennus. ==Lähteet== ==Aiheesta muualla== * Kristuksen kirkastumisen katedraali Pietari-tietosanakirjassa * Kristuksen kirkastumisen katedraalin virallinen sivusto Luokka:Pietarin kirkot Luokka:Uusklassinen arkkitehtuuri
Spasskin pogosta

Spasskin pogosta () oli 1400-1600-luvuilla Inkerin Pähkinälinnan lääniin kuulunut pogosta, joka käsitti Nevan pohjoisrannan ja osan sen etelärannasta. Pohjoisessa Spasskin pogosta rajoittui Korpiselän ja Kelton pogostoihin ja etelässä Inkereen pogostaan. Vuoden 1499/1500 Novgorodin Vatjan viidenneksen verokirjan mukaan pogostan seurakuntakirkkona toimi Pähkinälinnan Vapahtajan eli Spasskin kirkko. 1600-luvulla seurakunnan Kristuksen kirkastumisen kirkko sijaitsi nykyisen Pietarin alueella Smolnan paikalla Nevanlinnan kaupunkia vastapäätä. Vuosisadan loppupuolella kirkonkylän nimeksi tuli Vuoronpuoli, joka on väännös aikaisempien asukkaiden lisänimestä Vorobjov. ==Lähteet== Luokka:Inkeri Luokka:Pietarin historia
Erich Fellgiebel

Erich Fellgiebel (4. lokakuuta 1886 – 4. syyskuuta 1944) oli saksalainen kenraali toisessa maailmansodassa. Fellgiebel osallistui heinäkuun 20. päivän salaliittoon. Hän oli syntynyt Pöpelwitzissä Breslaun lähellä Sleesiassa. Ensimmäisessä maailmansodassa hän kuului Saksan keisarikunnan armeijan yleisesikuntaan. Toisessa maailmansodassa hänet ylennettiin maavoimien viestijoukkojen kenraaliksi () vuonna 1940. Hän oli Saksan armeijan viestijoukkojen päällikkönä (). Fellgiebel otti osaa Adolf Hitlerin vastaiseen salaliittoon vuonna 1944. Attentaatin epäonnistuttua hän joutui vangituksi Hitlerin Itä-Preussin päämajassa Sudenpesässä. Roland Freislerin johtama kansantuomioistuin tuomitsi hänet 4. syyskuuta 1944 kuolemaan ja hänet hirtettiin samana päivänä Plötzenseen vankilassa. Luokka:Saksalaiset ensimmäisen maailmansodan sotilaat Luokka:Saksalaiset kenraalit Luokka:Heinäkuun 20. päivän salaliiton teloitetut jäsenet Luokka:Vuonna 1886 syntyneet Luokka:Vuonna 1944 kuolleet